યોજનાઓ એક બિયારણ જેવી હોય છે. જયારે તમે તેને વાવો ત્યારબાદ તેનાં ઉપર આવરણ મૂકી દો. તેનું પોષણ કરો અને તેનાં ઉપર ચુપચાપ બસ કામ કરતાં રહો. જયારે તે આકારિત થશે, ત્યારે દુનિયાનું ધ્યાન તેની ઉપર આપોઆપ જવાનું જ છે. તમારે જાહેરાતો કરવાની કોઈ જરૂર નથી હોતી કારણકે જયારે તમે તમારી યોજનાઓ સાથે જાહેર થઇ જાવ છો, ત્યારે બીજા લોકોનાં અસંખ વિચારો, મતો અને ઉર્જા તમારી મૂળભૂત વિચારણામાં ડખલગીરી કરવા માંડે છે. વધુમાં, તમારી યોજનાઓ મોટાભાગે ચોકકસપણે બદલવાની જ. માટે, જયારે તમે તેની જાહેરાત કરી દો છો, ત્યારે જયારે પણ તમારે તમારી યોજનાઓમાં કઈક ફેરબદલ કરવી હોય, ત્યારે તમને એવી ચિંતા થવા જ માંડશે કે લોકો શું વિચારશે. આવું કરવાથી, તમે ફક્ત તમારી જાત ઉપર કોઈ મર્યાદા જ માત્ર નથી મૂકી દેતા પરંતુ તમે તમારી યોજનામાં જરૂરી એવાં ફેરફાર પણ નથી કરતાં કેમ કે તમને હવે એવો ડર છે કે તેમ કરવાથી તમે બીજા લોકોની નજરમાં મુર્ખ સાબિત થશો.